Сөләймәнов Ренарт Вафа улы

Сөләймәнов Ренарт Вафа улы (27 июль 1937 йыл) — спортсы, ғалим-физик-математик, юғары мәктәп уҡытыусыһы. Физика-математика фәндәре кандидаты (1966). Пистолеттан атыу буйынса СССР (1976—1991) һәм 2003 йылдан Рәсәй йыйылма командаһының өлкән тренеры. СССР-ҙың атҡаҙанған спорт мастеры (1968), СССР-ҙың атҡаҙанған тренеры (1984), Мехиколағы Олимпия уйындарының бронза призеры (1968). Башҡортостан Республикаһының күренекле спортсыһы (1994).

 Биографияһы 
Ренарт Вафа улы Сөләймәнов 1937 йылдың 27 июлендә Башҡорт АССР-ының баш ҡалаһы Өфөлә тыуған.

Өфөләге «Динамо» спорт клубы тәрбиәләнеүсеһе. Беренсе тренеры А. А. Мироненко 

1966 — 1972 йылдарҙа Мәскәүҙең ЦСКА-һы өсөн сығыш яһай.

Спортсы карьераһын тамамлағандан һуң Халыҡ-ара атыу спорты союзы башҡарма комитеты ағзаһы була тора (1972—1978), унан һуң СССР йыйылма командаһы (1976—1991), аҙаҡ Рәсәй йыйылма командаһы тренеры булып эшләй.

1974 йылда Тун ҡалаһындағы (Швейцария) донъя чемпионатында, шулай уҡ 1976 йылда Монреалдағы Олимпия уйындарында техник делегат булараҡ сығыш яһай.

Ренарт Вафа улы фән һәм спортты уңышлы рәүештә бер үк ваҡытта алып бара. Шулай, 1960 йылда Башҡорт дәүләт университетын тамамлай, ә 1966 йылда диссертация яҡлай һәм физика-математика фәндәре кандидаты була, аҙаҡ — Башҡорт дәүләт университетының математик анализ кафедраһы доценты булып эшләй.

Шулай уҡ ул «Покоритесь, рекорды» китабын яҙған.

 Спорт ҡаҙаныштары 
 1968 йылда Мехико Олимпиадаһында бронза миҙал.
 1970 йыл — донъя чемпионы (бәләкәй калибрлы пистолеттан атыуҙа)
 1962 йыл, 1966 йыл, 1970 йыл — донъя чемпионы (команда зачетында)
 1966 йыл — донъя чемпионатының бронза призеры
 1959 йыл, 1963 йыл, 1969 йыл — Европа чемпионы
 1965 йыл — Европа чемпионатының бронза призеры
 1958 йыл, 1961 йыл — 1965 йыл, 1967 йыл — 1969 йыл — СССР чемпионы

 Иҫкәрмәләр 

 Һылтанмалар 






Категория:СССР-ҙың атҡаҙанған спорт мастерҙары
Категория:СССР-ҙың атҡаҙанған тренерҙары
Категория:Алфавит буйынса шәхестәр
Категория:Алфавит буйынса спортсылар
Категория:27 июлдә тыуғандар
Категория:1937 йылда тыуғандар
Категория:Өфөлә тыуғандар
Категория:Физика-математика фәндәре кандидаттары
Категория:Башҡорт дәүләт университеты уҡытыусылары